පස්සර,ලුණුගල,බිබිල සහ මැදගම ප්‍රාදේශීය ලේකම් කාර්යාල අතර පැවැති “4sports 13 “ක්‍රිඩා තරගාවලියේ සමස්ත ශුරතාවය හිමි කර ගැනීමට මැදගම ප්‍රාදේශීය ලේකම් කාර්යාලය සමත් විය.එහි අනු ශුරතාව පස්සර ප්‍රාදේශීය ලේකම් කාර්යාලය දිනා ගත්තේය.පස්සර නගර පොදු ක්‍රිඩාංගනයේදී පසුගියදා පැවැති මේ ක්‍රිඩා තරගාවලියේ මෙවර සත්කාරකත්වය දැරුවේ පස්සර ප්‍රාදේශීය ලේකම් කාර්යාලයයි.පස්සර ශ්‍රී ලංකා නිදහස් පක්ෂ ප්‍රධාන සංවිධායක වඩුවේල් සුරේස්,පලාත් සභා මන්ත්‍රී නිමල් රත්නායක ,ප්‍රාදේශීය සභා සභාපති එම්.ඒ.කාදර් ,බදුල්ල දිසා ලේකම් රෝහණ කීර්ති දිසානායක මහත්වරුන්ද ක්‍රීඩා උළෙලට සහභාගී වී සිටි අතර ක්‍රිඩා තරගයේ සමාප්ති උත්සව අවස්ථාවේදී සමස්ත ශූරතාව හිමි කර ගත් මැදැගම ප්‍රාදේශීය ලේකම් කාර්යාල ක්‍රිඩක ක්‍රිඩිකාවන් වෙත විශේෂ සිහිවටනය පිළිගැන්වීම දිසා ලේකම්වරයා අතින් සිදු කෙරිණ..